Værktøj udviklet af SDU RIO – Øvelse til studerende om kompetencer i forhold til organisationer

Dette værktøj er udviklet af SDU RIO, og har fokus på at hjælpe studerende med at afklare kompetencer i relation til at kunne beskrive kompetencernes fordele for en organisation eller samarbejdspartner. Øvelsen tager udgangspunkt i studerendes egne oplevelser af gode egenskaber hos sig selv, som så oversættes til fordele for organisationer.

Som underviser kan du vælge at bruge værktøjet i forbindelse med kompetenceafklaring i dit fag eller i din vejledning, hvis du for eksempel skal forberede de studerende på et samarbejde med en ekstern organisation eller anden type aktør.

Værktøjet er gengivet nedenfor

**Egenskab Fordel Udbytte-øvelsen: Beskriv hvordan dine kompetencer er en fordel for en organisation**

Formål**:**

Denne øvelse handler om at få oversat de Egenskaber, som du fremhæver om dig selv, til Fordele som i sidste ende bliver til Udbytte for en ekstern organisation. Du vil herefter kunne forklare, hvordan din læring fra universitetet kan skabe værdi for en ekstern organisation.

Øvelsesguide**:**

**Individuel eller i par**

1. Fortæller hver især hinanden om en egenskab ved jer selv, som i værdsætter.
2. Herefter skal I sammen beskrive, hvilke fordele der er ved at være dygtig til denne egenskab.
3. Sidst beskriver I hvilket udbytte det kan give for en organisation, at I besidder denne egenskab.

## Eksempler:

|  |  |  |
| --- | --- | --- |
| **Egenskab** | **Fordel** | **Udbytte** |
| Jeg sætter mig hurtigt ind i nyt stof | * Kan hurtigt læse artikler, rapporter, ny lovgivning og sætte mig ind i nye arbejdsopgaver og procedurer
* Kan hurtigt indsamle viden og formidle de væsentligste områder – viden er ikke længere personbundet men dokumenteret.
 | * Organisationen er hele tiden opdateret på den nyeste viden som kan videreformidles til kunder/borgere.
* Organisationen kan undgå lovovertrædelser.
* Organisationen er ikke sårbar ved udskiftning af medarbejder.
 |
| Jeg er god til at kommunikere | * Kan skærpe kommunikationen og gøre den målrettet i forhold til potentielle kunder/medarbejdere/borgere
* Kan skærpe organisationens eksterne kommunikation ved brug af storytelling, der inddrager kunden/borgeren
* Kan lave informationsmaterialer
* Kan forfatte og korrekturlæse pressemeddelelser og hjemmesidetekster
* Kan gøre salgsmaterialer mere professionelle/virkningsfulde
* Kan være ansvarlig for kommunikation/markedsføring
 | * Organisationens kommunikation er lig med kundens/borgerens forventninger
* Organisationen sparer penge på reklamebureau/journalister/tekstforfattere
* Organisationen får et stærkere brand, som kan bruges til at tiltrække flere dygtige medarbejdere/kunder.
* Flere kunder skaber en øget indtjening
 |

# Egne noter:

|  |  |  |
| --- | --- | --- |
| Egenskaber | Fordel | Udbytte |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |